वास्तव में खेती से सम्बंधित मौतों में कीटनाशक से हुई मौतों की सबसे कम रिपोर्टिंग हुई है। कीटनाशकों का छिड़काव भोर या देर शाम को किया जाना चाहिए। कीटनाशक सम्बन्धी नियमों में ये सावधानी बताई जाती है परन्तु इस पर विरले ही अनुपालन होता है। उदाहरण के तौर पर मौसम के हिसाब से कीटनाशक का छिड़काव करने का सबसे माकूल समय सुबह 6 से 8 या शाम 6 बजे के बाद होता है। इसका सरल सा कारण है। एक तो सुबह सुबह तेज़ हवाएं चलने का अंदेशा कम होता है और दूसरे दोपहर में तापमान बढ़ने के साथ कीटनाशकों की विषाक्तता भी बढ़ती है। परंतु सुबह श्रमिक उपलब्ध नहीं होते इसलिए छिड़काव का कार्य दोपहर में ही किया जाता है। प्रारम्भिक जांच के दौरान पता चला की महाराष्ट्र में कृषि श्रमिकों से लगातार 8 से 10 घंटे छिड़काव करवाया गया था।